《如斯亭次韵庄定山》
明代·林光

宣父含情伫立时，难言易见却如斯。闲观宇宙无穷意，似与鸢鱼两物知。

活泼泼中那有我，慢腾腾处欲呼谁。鳌峰亭子来何日，笑和双泉二老诗。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。